
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 585 


15 Ιουλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της συστατικής πράξης της Δημοτικής 
Επιχείρησης «Δημοτική Πολιτιστική Επιχείρηση α¬ 
γίας Παρασκευής». 1 

Ψήφιση Οργανισμού Εσωτερικής Υπηρεσίας Συμβου¬ 
λίου Περιοχής 5ης Εδαφικής Περιφέρειας Νομού 

Κέρκυρας». 2 

Καθορισμός λατο μικών περιοχών Ν. Χαλκιδικής. 3 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 17582 (1) 

Τ ροποποίηση της συστατικής πράξης της Δημοτικής Ε¬ 
πιχείρησης «Δημοτική Πολιτιστική Επιχείρηση Αγίας Πα¬ 
ρασκευής». 

Ο ΠΡΟΪΣΤΑΜΕΝΟΣ ΤΗΣ ΠΕΡΙΦΕΡΕΙΑΚΗΣ 
ΔΙΟΙΚΗΣΗΣ ΑΘΗΝΩΝ 

Έχοντας υπόψη: 

1. Την αριθ. 22944/15.9.1993 απόφασης της Νομ. Ανα¬ 
τολικής Αττικής (ΦΕΚ 775/τ.Β'/4.10.1993) με την οποία συ- 
στάθηκε στο Δήμο Αγ. Παρασκευής δημοτική επιχείρηση 
με την επωνυμία «Δημοτική Πολιτιστική επιχείρηση Αγ. 
Παρασκευής». 

2. Τις διατάξεις του άρθρου 277του Π.Δ. 410/95. 

3. Την αριθ. 9/97 απόφαση του Δημοτικού Συμβουλίου 
Αγ. Παρασκευής, αποφασίζουμε: 

Τροποποιούμε τα άρθρα2,3και6τηςαριθ. 22944/93 α¬ 
πόφασης της Νομαρχίας Ανστ. Αττικής ως εξής: 

2. ΣΚΟΠΟΣ - ΠΕΡΙΓΡΑΦΗ ΔΡΑΣΤΗΡΙΟΤΗΤΩΝ 

Σκοπός της επιχείρησης είναι: 

1. Η ουσιαστική και ολοκληρωμένη πολιτιστική ανάπτυ¬ 
ξη της πόλης της Αγίας Παρασκευής και η καλλιέργεια σε 
βάθος της καλλιτεχνικής ευαισθησίας και της αγάπης για 
τις τέχνες, η προστασία της εθνικής πολιτιστικής ταυτό¬ 
τητας, η αναγωγή των πολιτιστικών πνευματικών και καλ¬ 
λιτεχνικών αγαθών σε οργανικά στοιχείατης καθημερινής 
ζωής και η ενεργητική και συνειδητή των πολιτών στην πο¬ 
λιτιστική ζωή της πόλης. 

3. Η δημιουργία της απαραίτητης πολιτιστικής υποδο¬ 
μής· 


3. Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του Κινηματογρά¬ 
φου, του Θεάτρου και άλλων οππκοαστικών μέσων, κα¬ 
θώς και εικαστικών τεχνών. 

4. Η στήριξη, η διάδοση και ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτε¬ 
χνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους α¬ 
ντίστοιχους τομείς. 

5. Η προβολή, ανάπτυξη και η διάδοση αυτών των τε¬ 
χνών με τη διοργάνωση παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

6. Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και τη δημιουρ¬ 
γική αξιοποίηση του ελεύθερου χρόνου των κατοίκων της 
πόλης και ιδιαίτερα των νέων. 

7. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και διεύρυνση του 
πεδίου των πρωτοβουλιών και των παρεμβάσεών τους. 

8. Η συνεργασία με την εκπαιδευτική κοινότητα της Α¬ 
γίας Παρασκευής για την από κοινού προώθηση και υλο¬ 
ποίηση, πολιτιστικών, πνευματικών, παιδαγωγικών εκπαι¬ 
δευτικών επιμορφωτικών και αθλητικών δραστηριοτήτων 
μέσα και έξω από τα σχολεία και η εξασφάλιση της ου¬ 
σιαστικής συμμετοχής των μαθητικών κοινοτήτων και της 
νεολαίας γενικότερα στις δραστηριότητες της επιχείρη¬ 
σης. 

9. Η ανάληψη και υλοποίηση Κοινοτικών (Ε.Ο.Κ.) και Ε¬ 
θνικών προγραμμάτων εκπαιδευτικού, επιμορφωτικού, 
πολιτιστικού, αναπτυξιακού και ερευνητικού χαρακτήρα. 

10. Η οργάνωση και λειτουργία αθλητικών τμημάτων για 
τη συ μμετοχή των νέων και γενικότερα των κατοίκων σε α¬ 
θλητικές δραστηριότητες, η στήριξη των δραστηριοτή¬ 
των των αθλητικών Συλλόγων και ανάπτυξη του μαζικού 
λαϊκού αθλητισμού. 

11. Η ανάληψη δραστηριοτήτων που έχουν σχέση με την 
αναψυχή και συγκεκριμένα η αξιοποίηση και εκμετάλλευ¬ 
ση χώρων ιδιοκτησίας του Δήμου και άλλων Δημοσίων φο¬ 
ρέων και η δημιουργία και εκμετάλλευση αναψυκτηρίων, 

εστιατορίων και Κυλικείων για την ψυχαγωγία και αξιοποί¬ 
ηση του ελεύθερου χρόνου των κατοίκων της πόλης. 

12. Η εκμετάλλευση των κοινόχρηστων χώρων για μι¬ 
σθώσεις σε διαφημιστικές Εταιρείες και η προβολή μέσω 
των διαφημιστικών στοιχείων, ιδεών και μηνημάτων του 
Δήμου και της Επιχείρησης που έχουν σχέση με την κοι¬ 
νωνική και πολιτιστική ανάπτυξη, την επιμόρφωση και την 
ψυχαγωγία των δημοτών και η εκμετάλλευση των κοινο¬ 
χρήστων χώρων για χώρους στάθμευσης. 

13. Η απόκτηση εσόδων για τη χρηματοδότηση της πο¬ 
λιτιστικής υποδομής. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητα της σε τρεις αλληλέν- 
δετους τομείς: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφαβή- 
των, εργαστήρια διαλέξεις, ημερίδες συνεδρία κ.λπ.) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κ.λπ.). 

ΑΡΘΡΟ 3. Διοίκηση: 

Η επιχείρηση διοικείται από 9μελές Διοικητικό Συμβού¬ 
λιο τα μέλη του οποίου ορίζονται με τους αναπληρωτές 
τους από το δημοτικό συμβούλιο. 

Από τα μέλη του Δ.Σ. «4» είναι αιρετοί εκπρόσωποι του 
Δήμου, εκ των οποίων το ένα προέρχεται απάτην μειοψη¬ 
φία. 

(1) εκπρόσωπος των εργαζομένων σε περίπτωση που η 
επιχείρηση απασχολεί περισσότερους από (20) εργαζο¬ 
μένους. 

(1) εκπρόσωπος κοινωνικού φορέα της περιοχής. 

(3) Δημότες ή κάτοικοι που έχουν πείρα ή γνώσεις σχε¬ 
τικές μετο αντικείμενο της επιχείρησης. 

Σε περίπτωση που οι εργαζόμενοι είναι κάτω από (20) ο 
εκπρόσωπος των εργαζομένων αντικαθίσταται με (1) δη¬ 
μότη ή κάτοικο. 

6. ΚΕΦΑΛΑΙΟ - ΠΕΡΙΟΥΣΙΑ ΠΟΡΟΙ 

Το κεφάλαιο που διαθέτει ο Δήμος Αγίας Παρασκευής 
στην επιχείρηση είναι: 

Α) 49.500.000 δρχ. ως αρχικό κεφάλαιο. 

Β) Τα περιουσιακά στοιχεία όπως αυτά αποτιμήθηκαν 
σύμφωνα με τις διατάξεις του αρθρ. 9του Ν. 2190/1920. 

α) Ο Α' όροφος κτιρίου που βρίσκεται στη συμβολή των 
οδών Μπουμπουλίνας και Λάδωνος, περιοχή Τσακού Δή¬ 
μου Αγίας Παρασκευής, επιφάνειας 226 τ.μ. αξίας 
63.000.000 δρχ. 

β) Ο υπάρχων εξοπλισμός του ανωτέρω αξίας 
6.500.000 δρχ. 

γ) Η αξία χρήσεως για δέκα (10) χρόνια του ακινήτου 
του Δήμου που βρίσκεται στην Λεωφόρο Μεσογείων α- 
ριθ. 403 περιοχής Δήμου Αγίας Παρασκευής αποτελού- 
μενου απο ισογείου ορόφου επιφάνειας 126 τ.μ. υπογεί¬ 
ου ορόφου επιφάνειας 112 τ.μ. και από πατάρι επιφά¬ 
νειας 85 τ.μ. η οποία ανέρχεται σε 35.240.000 δρχ. 
(3.524.00X 10). 

δ) Τα υπάρχοντα κινητά περιουσιακά στοιχείατου Πνευ¬ 
ματικού Κέντρου του Δήμου Αγ. Παρασκευής αξίας 
20.756.000 δρχ. 


ε) Χαρακτικά έργα ιδιοκτησίας του Πνευματικού Κέ¬ 
ντρου αξίας 19.535.000 δρχ. 

στ) Υπάρχων εξοπλισμός εργαστηρίου Τέχνης αξίας 
5.428.000 δρχ. 

Πόροι της επιχείρησης είναι: 

1. Έσοδα από δικαιώματα εγγραφών και φοίτησης στα 
τμήματα πολπιστικών δραστηριοτήτων (χορός, μουσική, 
θέατρο, κινηματογράφος, εικαστικά κ.λπ ). 

2. Έσοδα από την διαχείριση προγραμμάτων καλλιτε¬ 
χνικής παιδείας, επιμόρφωσης και περιβαλλοντικής ευαι- 
σθητοποίησης. 

3. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

4. Έσοδα απάτην λειτουργία ή την ενοικΐαση ψυχαγω¬ 
γικών κέντρων, αναψυκτηρίων κ.λπ. 

5. Έσοδα απάτην εκμετάλλευση των κοινόχρηστων και 
λοιπών χώρων και μίσθωσή τους σε διαφημιστικές εται¬ 
ρείες για την προβολή διαφημιστικών μηνυμάτων και έ¬ 
σοδα από την εκμετάλλευση χώρων στάθμευσης. 

6. Έσοδα από την διαχείριση προγραμμάτων της Ευ¬ 
ρωπαϊκής Ένωσης σχετικών με την προστασία του περι¬ 
βάλλοντος. 

7. Επιχορηγήσεις από τον Δήμο για εκτέλεση εκπαιδευ¬ 
τικών επιμορφωτικών προγραμμάτων και από Δημόσιους 
ή ιδιωτικούς φορείς. 

8 Έσοδα από δάνεια, κληρονομιές, δωρεές, εισφορές 
κ.λπ. 

Κατά τα λοιπά ισχύει ως έχει η αριθ. 22944/93 απόφαση. 

Κάλυψη δαπάνης. 

Απάτην απόφασή μας αυτή προκαλείται δαπάνη σε βά¬ 
ρος του Προϋπολογισμού του Δήμου οικ. έτους 1997 ύ¬ 
ψους 29.500.000 δρχ. για το σκοπό έχει εγγράφει αντί¬ 
στοιχη πίστωση στον Κ.Α.Ε. 2/21-21216. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουνίου 1997 

Με εντολή Γ εν. Γ ραμ. Περιφέρειας 
Ο Προϊστάμενος της Περιφ. Διοίκησης 
ΔΗΜΗΤΡΙΟΣ ΠΑΠΑΝΙΚΟΣ 

-♦- 

Αριθ. ΕΣ/3777 (2) 

Ψήφιση Οργανισμού Εσωτερικής Υπηρεσίας Συμβουλίου 
Περιοχής 5ης Εδαφικής Περιφέρειας Νομού Κέρκυ¬ 
ρας. 

Η ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΚΕΡΚΥΡΑΣ 

Έχοντας υπόψη: 

1. Τις διατάξεις της παρ. 13 του αρθ. 48 του Ν. 
2218/1994. 

2. Τις διατάξεις του άρθρ. 12τουΝ. 1188/81 όπωςαντι- 
καταστάθηκαν με τις όμοιες του άρθ. 26 του Ν. 1832/89 
και της παρ. 5 του άρθ. 8του Ν. 2307/1995. 

3. Τις διατάξεις του Ν. 2190/94 και των Π.Δ. 37α/87 και 
22/90. 

4. Την αριθ. 5-4/96 απόφαση του Δ.Σ. του Συμβουλίου 
Περιοχής της 5ης Εδαφικής Περιφέρειας Ν. Κέρκυρας 
περί ψηφίσεως Οργανισμού Εσωτερικής Υπηρεσίας του. 

5. Την σύμφωνη γνωμοδότηση του οικείου Υπηρεσια¬ 
κού Συμβουλίου, που διατυπώθηκε στο αριθ. 6-6/18.12.96 
πρακτικό του, αποφασίζουμε: 

Εγκρίνουμε την αριθ. 5-4/96 απόφασητου Δ.Σ. του Συμ- 

βουλίου Περιοχής της 5ης Εδαφικής Περιφέρειας του Ν. 
Κέρκυρας, με την οποία τούτο ψηφίζει τον Οργανισμό Ε¬ 
σωτερικής Υπηρεσίας ως εξής: 

Άρθρο 29ο 

Τα θέματα που αφορούν στην υπηρεσιακή κατάσταση 
του μονίμου προσωπικού διέπονται από τις διατάξεις του 
πρώτου μέρους του Ν, 1188/1981 «περί κυρώσεωςτου 
κώδικος περί καταστάσεωςπροσωπικού ΟργανισμώνΤο- 
πικής Αυτοδιοίκησης», του δε προσωπικού με σχέση ερ¬ 
γασίας Ιδιωτικού Δικαίου από τις διατάξεις του Ν. 
410/1988 «Κώδικας προσωπικού με σύμβαση εργασίας ι¬ 
διωτικού δικαίου του Δημοσίου, των Ο.Τ,Α, και λοιπών 
Ν.Π.Δ.Δ.». 

ΜΕΡΟΣ ΠΡΩΤΟ 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ 

1. Για τη λειτουργία του Συμβουλίου Περιοχής, συνι- 
στάται Υπηρεσία με τον τίτλο «Υπηρεσία 5ης Εδαφικής 
Περιφέρειας Νομού Κερκύρας Συμβουλίου Περιοχής», ε¬ 
πιπέδου Διεύθυνσης, η οποία συγκροτείται από τα κατω¬ 
τέρω Τμήματα: 
α) Τ μήμα Διοικητικό 
β) Τμήμα Οικονομικό 
γ) Τμήμα Παροχής Υπηρεσιών και 
δ) Τμήμα Σχεδιασμού - Προγραμματισμού και Τεχνικής 
Υποστήριξης 

ΑΡΘΡΟ 2ο 

ΤΜΗΜΑ ΔΙΟΙΚΗΤΙΚΟ 

1. Στις αρμοδιότητες του τμήματος ανήκουν ο χειρι¬ 
σμός όλων των θεμάτων που αφορούν το προσωπικό, ό¬ 
πως προσλήψεις, μετατάξεις, τοποθετήσεις προϊσταμέ¬ 
νων, συνταξιοδότηση κ.α., τη Γραμματειακή υποστήριξη 
του Σ.Π., τη σύνταξη εισηγήσεων προς την Εκτελεστική 
Επιτροπή και το Διοικητικό Συμβούλιο, κ.α. 

Ειδικότερα: 

α) Διεξάγει την προσωπική αλληλογραφία του Προέ¬ 
δρου του Σ. Π. και τηρεί το αρχείο αυτής. 

β) Τηρεί Ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμό¬ 
διες Υπηρεσίες. 

γ) Προγραμματίζει τις ώρες και τις ημέρες που ο Πρόε¬ 
δρος μπορεί να δέχεται διάφορες επιτροπές, Συλλόγους 
και πολίτες. 

δ) Τηρεί Ημερολόγιο των προσωπικών επαφών του 
Προέδρου εντός και εκτός Σ.Π. 

ε) Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούναπότον Πρόεδρό. 

στ) Παρακολουθεί όλη τη δραστηριότητα του Σ.Π. 
ζ) Αναλαμβάνει την δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

η) Αναλαμβάνει τη συγγραφή των κειμένων και των επι¬ 
στολών του Προέδρου. 

θ) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντμπα που αποστέλλονται στο Σ.Π. 

ια) Επιμελείται της καθημερινής αποδελτίωσης του Τύ¬ 
που. 


ιβ) Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως προ¬ 
σωπικό του Σ.Π. και ασκεί τις αρμοδιότητες που απορρέ¬ 
ουν από τον Κώδικα Κατάστασης Δημοτικών και Κοινοτι¬ 
κών Υπαλλήλων (Ν. 1188/1981). 

ιγ) Τηρεί Μητρώο, ευρετήριο και τους ατομικούς φα¬ 
κέλλους του μόνιμου και με σχέση εργασίας Ι.Δ. προσω¬ 
πικού. 

ιδ) Συντάσσει και θεωρείτο πάσης φύσεως μισθοδοτι- 
κά στοιχεία όλου του προσωπικού και τα προωθεί αρμο- 
δίως για τη σύνταξη των μισθοδοτικών καταστάσεων, 
ιε) Εφαρμόζει το πειθαρχικό δίκαιο 
ιστ) Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ο¬ 
ρίζουν οι σχετικές διατάξεις και συντάσσει τα σχέδια Ορ¬ 
γανισμού Εσωτερικής Υπηρεσίας και Κανονισμού Λει¬ 
τουργίας του Διοικητικού Συμβουλίου. 

ιζ) Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιη) Ελέγχει και παρακολουθεί τα αφορώντα στην τήρη¬ 
ση του κανονικού ωραρίου εργασίας. 

ιθ) Εκδίδει ή κοινοποιεί εγκυκλίους που αφορούν στην 
υπη ρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ) Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι Υπηρεσίες. 

κα) Εισηγείται σταν Πρόεδρο για τη συγκρότηση των α¬ 
ναγκαίων Επιτροπών και Ομάδων Εργασίας. 

κβ) Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις υπηρεσίες αυτές. 

Άρθρο 3 

ΤΜΗΜΑ ΟΙΚΟΝΟΜΙΚΟ 

1. Στις αρμοδιότητες του Τμήματος ανήκουν η κατάρτι¬ 
ση του Προϋπολογισμού του Σ.Π., η κατάρτιση του Οικο¬ 
νομικού Απολογισμού, η Εκκαθάριση και εντολή Εξόδων, 
η μισθοδοσία του προσωπικού, η διενέργεια προμηθειών, 
η βεβαίωση είσπραξης εσόδων, η διαχείριση των περιου¬ 
σιακών στοιχείωντου Σ. Π., η λογιστική και η ταμειακή δια¬ 
χείριση κ.α. 

2. Το Τμήμα αποτελείται από τρία μη αυτοτελή γραφεία 
με την παρακάτω κατανομή αρμοδιοτήτων: 

1. ΓΡΑΦΕΙΟ ΠΡΟΣΟΔΩΝ ΚΑΙ ΠΕΡΙΟΥΣΙΑΣ Σ.Π. 
α) Εισηγείται σχετική με την επιβολή, κατάργηση, μείω¬ 
ση ή αύξηση των υπέρ του Σ.Π. φόρων, τελών, δικαιωμά¬ 
των και εισφορών σύμφωνα με τις κείμενες διατάξεις. 

β) Εκτελεί κάθε εργασία σύμφωνα με τις κείμενες δια¬ 
τάξεις και τους ισχύοντες κανονισμούς που αφορά στη 
βεβαίωση εσόδων από φόρους, τέλη, δικαιώματα, ει¬ 
σπράξεις κ.λπ. 

γ) Εκτελεί κάθε εργασία που σχετίζεται με την κτηματι¬ 
κή περιουσία του Σ.Π. καιτα εξ’ αυτής έσοδα. 

δ) Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή επιστροφή αχρεωστή- 
τως εισπραχθέντων φόρων, τελών και δικαιωμάτων και κα¬ 
ταρτίζει τους οικείους πίνακες διαγραφής ή επιστροφής. 

ε) Ελέγχει τα στοιχεία βεβαιώσεως κάθε άλλης προσό¬ 
δου, βεβαιώνει αυτά και αποστέλλει στο Ταμείο τους οι¬ 
κείους βεβαιωτικούς τίτλους χρηματικών καταλόγων 
κ.λπ. 





6644 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ) Διεξάγει κάθε προπαρασκευαστική εργασία για τη 
δικαστική ή διοικητική επίλυση φορολογικών διαφορών. 

ζ) Εκτελεί κάθε εργασία που αφορά στη διαδικασία εκ- 
μισθώσεως ή εκποιήσεως πάσης φύσεως υλικού. 

η) Εκδίδει και κοινοποιεί αποσπάσματα των βεβαιωτι¬ 
κών καταλόγων και μεριμνά για την έκδοση και κοινοποί¬ 
ηση απόφασης καταλογισμού ή επιβολής προστίμου σε 
περιπτώσεις παραβάσεως των κειμένων φορολογικών 
διατάξεων. 

2. ΓΡΑΦΕΙΟ ΛΟΓΙΣΤΗΡΙΟΥ 

α) Συντάσσει τις μισθοδοτικές καταστάσεις όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικό. 

β) Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισηςτων υπαλλήλωντου Σ.Π. που φεύγουν α¬ 
πάτην Υπηρεσία, καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση και την καταβολή της προ- 
βλεπόμενης από το νόμο αποζημίωσης. 

γ) Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

δ) Καταρτίζει τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

ε) Παρακολουθεί την πορεία εκτέλεσης του Προϋπολο¬ 
γισμού εσόδων - εξόδων, εισηγείται την αναμόρφωσή 
του, την εγγραφή νέων εσόδων καιτη χορήγηση συμπλη¬ 
ρωματικών πιστώσεων. 

στ) Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του προϋπολογισμού. 

ζ) Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκ- 
θέσεως δαπανών όταν οι εγκεκριμένες απορραφώνται. 

η) Τηρεί αρχείο ετήσιων Απολογισμών Εσόδων - Εξό¬ 
δων του Σ.Π., σύμφωνα μετά απολογιστικά στοιχεία που 
συντάσσει το Ταμείο. 

θ) Προγραμματίζει και παρακολουθεί την πορεία Εσό¬ 
δων - Εξόδων του προϋπολογισμού και εισηγείται τη σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

ι) Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν το Σ.Π. και 
είναι χρήσιμα για τις προβλέψεις του Προϋπολογισμού. 

ια) Παρακολουθεί τα εγκεκριμένα δάνεια του Σ.Π. και 
τη ρεί πίνακες ετησίων τοκοχρεωλυτικών δόσεωνγιακάθε 
περίπτωση ενημερώνοντας πάντοτετο ταμείο του Σ,Π. 

ιβ) Εισηγείται την αναμόρφωση του Προϋπολογισμού 
με την εγγραφή νέων Εσόδων και τη χορήγηση συμπλη¬ 
ρωματικών και εκτάκτων πιστώσεων. 

ιγ) Επιμελείται της ασφάλισης των κινητών και ακινήτων 
του Σ.Π. 

ιδ) Φροντίζει για την υπογραφή των χρηματικών ενταλ¬ 
μάτων από τον Πρόεδρο, την καταχώρησή τους στο μη¬ 
χανογραφικό σύστημα και την αρχειοθέτηση των χρημα¬ 
τικών ενταλμάτων πληρωμής με τα δικαιολογητικά τους. 

ιε) Συσχετίζει κάθε δαπάνη με τυχόν προηγούμενη ό¬ 
μοια και παρακολουθεί την ύπαρξη σχετικής πίστωσης 
για τη δυνατότητα έκδοσης χρηματικού εντάλματος πλη¬ 
ρωμής. 

ιστ) Ασχολείται με την προμήθεια πάσης φύσεως υλι¬ 


κού, εκτός του υλικού των έργων, που είναι απαραίτητο 
για τις Υπηρεσίες του Σ.Π. και προσπαθεί να επιτυγχάνει 
την συμφερότερη τιμή με την παρακολούθηση των τιμών 
της αγοράς, χωρίς να παραγνωρίζει την ποιότητα του 
προς προμήθεια υλικού. 

ιζ) Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσεως υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη 
του υλικού στην αποθήκη του Σ.Π. και την καταχώρησή 
τους στα οικεία βιβλία αποθήκης. 

ιθ) Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

κ) Εισηγείταιτην εκποίηση ή την καταστροφή του άχρη¬ 
στου ή παλαιού υλικού και την διαγραφή του από τα αντί¬ 
στοιχα βιβλία. 

κα) Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες καιτη διάθεσή του 
βάσει διατακτικών της αρμόδιας υπηρεσίας. 

κβ) Μεριμνά για την έγκαιρη ανανέωση των υλικών που 
πρόκειται να εξαντληθούν. 

κγ) Διαβιβάζει στο Γ ενικό Χημείο του Κράτους για έλεγ¬ 
χο και αξιολόγηση τα είδη για τα οποία υπάρχουν ειδικοί 
όροι στις σχετικές συμβάσεις. 

κδ) Διεξάγει δημοπρασίες ή πρόχειρους διαγωνισμούς, 
μεριμνά για τη δη μοσίευση στον η με ρήσιο τύπο των όρων 
της διακήρυξης. 

κε) Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμοδίους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα σας οριζόμενες προθεσμίες 
και την επιβολή ποινικής ρήτρας, σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή 
τις διακηρύξεις. 

κατ') Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

3. ΓΡΑΦΕΙΟ ΤΑΜΕΙΟΥ 

α) Ελέγχειτους χρηματικούς τίτλους που διαβιβάζονται 
στο Ταμείο από τις αρμόδιες Υπηρεσίες και εκδίδει τα α¬ 
ποδεικτικά παραλαβής εισπρακτέων εσόδων. 

β) Ενεργεί πριν από κάθε χρηματικά κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

γ) Εκδίδει τα γραμμάτια εισπράξεως των διαφόρων ε¬ 
σόδων. 

δ) Εκκαθαρίζει τις οφειλές των δημοτών και εισηγείται 
όποτε απαπείται τη λήψη αναγκαστικών μέτρων εισπρά- 
ξεως κατά των οφειλετών. 

ε) Επιμελείται την αναγκαστική είσπραξη των οφειλών 
και τηρεί τα από τον Νόμο προβλεπόμενα βιβλία καταχω- 
ρήσεως κατασχέσεων κ.λπ. 

στ) Μεριμνά για την απόδοση υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

ζ) Τηρεί όλα τα από το Νόμο προβλεπόμενα βιβλία εσό¬ 
δων κ.λπ. 

η) Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχε¬ 
ται στην πληρωμή των δικαιούχων, σύμφωνα με τις οικεί¬ 
ες διατάξεις περί οικονομικής διοικήσεως και λογιστικού 
των Δήμων και Κοινοτήτων. 

θ) Τηρεί τα προβλεπόμενα από το Νόμο λογιστικά βι- 

βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχείρισης εξόδων, συντάσσει τους 
στατιστικούς πίνακες που υποβάλλονται στις Δημόσιες Υ¬ 
πηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

ι) Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

ια) Επιμελείται της κοινοποίησης των ατομικών ή γενι¬ 
κών ή ειδικών προσκλήσεων προς τους οφειλέτες. 

ιβ) Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

Άρθρο 4 ο 

ΤΜΗΜΑ ΠΑΡΟΧΗΣ ΥΠΗΡΕΣΙΩΝ 
Στις αρμοδιότητες του Τμήματος ανήκουν η παροχή ά¬ 
μεσης πληροφόρησης, οδηγιών και κατευθύνσεων στους 
πολίτες, για κάθε θέμα που εμπίπτει στις αρμοδιότητες 
του Σ.Π., η ενημέρωσή τους για τα δικαιώματά τους και 
για τις ενέργειες που απαιτούνται στη διεκπεραίωση των 
υποθέσεώντους, καθώς και κάθε δραστηριότητα (παρο¬ 
χής υπηρεσίας) που αποβλέπει στην αναβάθμιση της ποι¬ 
ότητας της ζωής των κατοίκων. 

Ειδικότερα: 

α) Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης με α¬ 
ποκλειστική εντολή του προέδρου. 

β) Παρέχει πληροφορίες, πίνακες και ό,τι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 

γ) Παρέχει υπηρεσίες που αφορούν στην αστική και δη¬ 
μοτική κατάσταση των πολιτών, 
δ) Παρέχει υπηρεσίες που αφορούν την καθαριότητα, 
ε) Παρέχει υπηρεσίες που αφορούν στην μεταφορά μα¬ 
θητών με σχολικά λεωφορεία. 

στ. Παρέχει υπηρεσίες που αφορούν στη διοργάνωση 
πολιτιστικών εκδηλώσεων. 

η) Ενημερώνει τους πολίτες για τα δικαιώματά τους και 
τις ενέργειες που απαιτούνται για τη διεκπεραίωση των υ¬ 
ποθέσεώντους και τους εφοδιάζει μετά απαραίτητα πλη¬ 
ροφοριακά στοιχεία και τα διαθέσιμα έντυπα που έχουν 
θέση στη διάθεσή του οιΔημόσιες Υπηρεσίες και οι Ο.Τ.Α. 
Μέλη του. 

θ) Κατευθύνει τους πολίτες στη διεκπεραίωση των υπο¬ 
θέσεώντους και οργανώνει την επικοινωνία τους με τις Υ¬ 
πηρεσίες του Σ,Π. 

ι) Υποβάλλει προτάσεις για αλλαγές που συμβάλλουν 
στη βελτίωση της λειτουργίας του Σ.Π. και εισηγείται τη 
λήψη μέτρων στα πλαίσια της γενικότερης προσπάθειας 
σχεδιασμού για την ανάπτυξη. 

Άρθρο 5ο 

ΤΜΗΜΑ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ και 
ΤΕΧΝΙΚΗΣ ΥΠΟΣΤΗΡΙΞΗΣ 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστι¬ 
κή ανάπτυξη της περιοχής καθώς και η μελέτη, εκτέλεση 
και συντήρηση έργων τοπικού επιπέδου. 

Ειδικότερα στις αρμοδιότητές του ανήκουν: 
α) Η συγκέντρωση, επεξεργασία και τήρηση στατιστι¬ 
κών στοιχείων για την οικονομική κοινωνική και πολιτιστι¬ 
κή κατάσταση στην περιοχή. 


β) Η παρακολούθηση των προγραμμάτων που αφο¬ 
ρούν στην οικονομική και πολιτιστική ανάπτυξη και βελ¬ 
τίωση της ποιότητας ζωής. 

γ) Η διατύπωση προτάσεων για την κατάρτιση των με- 
σοχρονίων νομαρχιακών αναπτυξιακών προγραμμάτων. 

δ) Η κατάρτιση των μεσοχρονίων και ετήσιων τοπικών α¬ 
ναπτυξιακών προγραμμάτων της περιοχής. 

ε) Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ) Η αξιοποίηση των πλουτοπαραγωγικών πόρων δια- 
κσινοτικής ή διαδημοτικής σημασίας. 

ζ) Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ήτων Ειδικών Χωροταξικών Μελετών και τήρηση 
τωνδεδομένωντου Κτηματολογίου της Περιοχής τους, ό¬ 
πως αυτά προκύπτουν από το συνολικό σχεδίασμά και την 
ολοκληρωμένη διαχείριση του Εθνικού Κτηματολογίου. 

η) Η μέριμνα για την εκτέλεση και λειτουργία διακοινω- 
τικών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ) Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι) Κάθε άλλη σχετική αρμοδιότητα που ήθελε ανατεθεί 
απότους Ο.Τ.Α. μέλη του Σ.Π. 

ΜΕΡΟΣ ΔΕΥΤΕΡΟ 
ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
1. ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ 
Προΐστσται των Τ μηματων και Γ ραφείων που υπάγονται 
στην αρμοδιότητάτου. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση ό- 
λωντων υπαλλήλων της Διευθύνσής του, την τήρηση των 
νόμων, διαταγμάτων, αποφάσεων κ.λπ., που αφορούν το 
Σ.Π. και τους καθοδηγεί κατά την εκτέλεση των υπηρε¬ 
σιακών τους καθηκόντων. 

Κατανέμει την εργασία τους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργα¬ 
σίας ανάλογα με τις ανάγκες που παρουσιάζονται σε κά¬ 
θε Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γ ραφείων που υπάγονται στη Διεύθυνση και 
δίδει τις αναγκαίες οδηγίες στους Προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

Θεωρεί με την μονογραφή και υποβάλλει όλα τα έγγρα¬ 
φα που συντάσσονται από τα Τμήματα και Γραφείατης Δι¬ 
εύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

Θεωρεί τη βεβαίωση τηςεργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητας του στον Πρό¬ 
εδρο, υπογράφοντας τις σχετικές εισηγήσεις. 
Παρίσταται εφόσον οι υπηρεσιακές ανάγκες το απαι- 

τούν, στις συνεδριάσεις των συλλογικών οργάνων του 
Σ. Π. και αναπτύσσει τις απόψεις του πάνω στα διάφορα υ¬ 
πηρεσιακά θέματα. 

Συντάσσει τις ετήσιες εκθέσεις αξιολόγησης γιατους υ¬ 
παγόμενους σ' αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται πολίτες και παρέχει σ' αυτούς όσες πληροφο¬ 
ρίες επιτρέπεται από τις κείμενες διατάξεις και είναι υπο¬ 
χρεωμένος να βρίσκεται στη θέση του κατά τις ώρες υπο¬ 
δοχής του κοινού, για την επίλυση των τυχόν μεταξύ αυ¬ 
τών και των υπηρεσιών της Διεύθυνσης διαφορών. 

2 ΠΡΟΪΣΤΑΜΕΝΟΙ ΤΜΗΜΑΤΩΝ 

Είναι υπεύθυνοι για την ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων των εγκυκλίων που τους κοινοποιού¬ 
νται, ενημερώνοντας τους υπαλλήλους τους, δίδοντας 
παράλληλα τις αναγκαίες επεξηγηματικές οδηγίες για 
την εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία,εργατι¬ 
κότητα και πειθαρχία τους. 

Εκτελούν τις εντολές των Διευθύνσεων, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιώντου Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχήςτου κοινού. 

Βεβαιώνουντηνεργασίατου προσωπικού που υπηρετεί 
στην υπηρεσία τους. 

3. ΛΟΙΠΟ ΠΡΟΣΩΠΙΚΟ 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι υ¬ 
πάλληλοι, ανεξάρτητα από την υπηρεσιακή τους σχέση, 
εκτελούν την εργασία που τους έχει ανατεθεί με προσο¬ 
χή, επιμέλεια και ευσυνειδησία, κάτω από τις οδηγίες και 
κατευθύνσεις των προϊσταμένων τους, σύμφωνα με την 
κείμενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές 
κ.λπ., είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας, τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχεί¬ 


ων που προκύπτουν από τα τηρούμενα στην Υπηρεσία βι¬ 
βλία, φακέλλους και άλλα παραστατικά. 

Αναφέρουν στον προϊστάμενό τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν άμεσα ή εντός των προθεσμιών που έχουν ταχθεί. 

Όλοι οι υπάλληλοι υποχρεούνται από τα Υπηρεσιακά 
τους καθήκοντα που περιγράφονται στον παρόντα Οργα¬ 
νισμό, να αναλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούν τις υπηρεσιακές εργασίες 
που ανατίθενται σ’ αυτούς με απόφαση του προέδρου. 

ΜΕΡΟΣ ΤΡΙΤΟ 
ΠΡΟΣΩΠΙΚΟ 
ΤΜΗΜΑΑ 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 7ο 

Διάκριση θέσεων κατά κατηγορίες 
Οι θέσεις των μονίμων υπαλλήλων του 5ου (5ης Εδαφι¬ 
κής Περιφέρειας Κερκύρας) Συμβουλίου Περιοχής, δια- 
κρίνονται στις εξής κατηγορίες: 
α) Πανεπιστημιακής Εκπαίδευσης (Π.Ε.) 
β) Τεχνολογικής Εκπαίδευσης (Τ.Ε.) 
γ) Δευτεροβάθμιας Εκπαίδευσης (Δ.Ε.) 
δ) Υποχρεωτικής Εκπαίδευσης (Υ.Ε.) 

Άρθρο 8ο 

Διάκριση κλάδων κατά κατηγορίες 

1. Στην Κατηγορία Πανεπιστημιακής Εκπαίδευσης 
(Π.Ε.) υπάγονται οι εξής Κλάδοι: 

α) Κλάδος ΠΕΙ Διοικητικός 
β) Κλάδος ΠΕ3 Πολιτικών Μηχανικών 
γ) Κλάδος ΠΕ5 Μηχανολόγων Μηχανικών, Ηλεκτρολό¬ 
γων Μηχανικών, Μηχανολόγων - Ηλεκτρολόγων Μηχανικών 
δ) Κλάδος ΠΕ6 Τοπογράφων Μηχανικών 
ε) Κλάδος ΠΕ11 Πληροφορικής 

2. Στην Κατηγορία Τεχνολογικής Εκπαίδευσης (Τ. Ε.), υ¬ 
πάγονται οι εξής Κλάδοι: 

α) Κλάδος ΤΕ17 Διοικητικός - Λογιστικός 

β) Κλάδος ΤΕ5 Τεχνολόγων Τοπογράφων Μηχανικών 

γ) Κλάδος ΤΕ19 Πληροφορικής 

3. Στην Κατηγορία Δευτεροβάθμιας Εκπαίδευσης 
(Δ.Ε,), υπάγονται οι εξής Κλάδοι: 

α) Κλάδος ΔΕ 1 Διοικητικός 

β) Κλάδος ΔΕ 14 Ελεγκτών εσόδων- εξόδων Ο.Τ.Α. 

γ) Κλάδος ΔΕ 15 Εισπρακτόρων 

δ) Κλάδος ΔΕ3 Τηλεφωνητών 

ε) Κλάδος ΔΕ5 Δομικών Έργων 

στ) Κλάδος ΔΕ6 Σχεδιαστών 

ζ) Κλάδος ΔΕ29 Οδηγών Αυτοκινήτων και 

η) Κλάδος ΔΕ38 Χειριστών Η/Υ 

Άρθρο 9ο 

1. Εισαγωγικός βαθμός των υπαλλήλων των κλάδων 
Π.Ε., Τ. Ε, και Δ. Ε., είναι ο βαθμός Δ' και καταληκτικός βαθ¬ 
μός αυτών ο βαθμός Α'. 

Γιατους αποφοίτους της Εθνικής Σχολής Δημόσιας Δι¬ 
οίκησης, εισαγωγικός βαθμός είναι ο βαθμός Β. 

2. Εισαγωγικός βαθμός των υπαλλήλων των κλάδων 
Υ.Ε. είναι ο βαθμός Ε' και καταληκτικός βαθμός αυτών ο 
βαθμός Β. 

ΚΕΦΑΛΑΙΟ Β 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟ 
ΚΑΙ ΠΡΟΣΟΝΤΑ ΔΙΟΡΙΣΜΟΥ 

Άρθρο 10ο 

Ο Κλάδος ΠΕΙ Διοικητικού, περιλαμβάνει μία (1) θέση. 

Άρθρο 11 ο 

Ο Κλάδος ΠΕ3 Πολιτικών Μηχανικών, περιλαμβάνει μία 
(1) θέση. 

Αρθρο 12ο 

Ο Κλάδος ΠΕ5 Μηχανολόγων Μηχανικών, Ηλεκτρολό¬ 
γων Μηχανικών, Μηχανολόγων - Ηλεκτρολόγων Μηχανι¬ 
κών, περιλαμβάνει μία (1) θέση. 

Άρθρο 13ο 

Ο Κλάδος ΠΕ6 Τοπογράφων Μηχανικών, περιλαμβάνει 
μία (1) θέση. 

Άρθρο 14ο 

Ο Κλάδος ΠΕ11 Πληροφορικής, περιλαμβάνει μία (1) 
θέση. 

Άρθρο 15ο 

Ο Κλάδος ΤΕ17 Διοικητικός - Λογιστικός, περιλαμβάνει 
μία (1) θέση. 

Άρθρο 16ο 

Ο Κλάδος ΤΕ5 Τεχνολόγων Τοπογράφων Μηχανικών, 
περιλαμβάνει μία (1) θέση. 

Άρθρο 17ο 

Ο Κλάδος ΤΕ19 Πληροφορικής περιλαμβάνει μηδέν (0) 
θέσεις. 

Άρθρο 18ο 

Ο Κλάδος ΔΕΙ Διοικητικός, περιλαμβάνει μία (1) θέση. 

Άρθρο 19ο 

Ο Κλάδος ΔΕ 14 Ελεγκτών Εσόδων - Εξόδων Ο.Τ.Α. πε¬ 
ριλαμβάνει δύο (2) θέσεις. 

Άρθρο 20ο 

Ο Κλάδος ΔΕ15 Εισπρακτόρων, περιλαμβάνει μία (1) 
θέση. 

Άρθρο 21ο 

Ο Κλάδος ΔΕ3 Τηλεφωνητών, περιλαμβάνει μία (1) θέ¬ 
ση. 

Άρθρο 22ο 

Ο Κλάδος ΔΕ5 Δομικών Έργων, περιλαμβάνει μηδέν (0) 
θέσεις. 

Άρθρο 23ο 

Ο Κλάδος ΔΕ6 Σχεδιαστών, περιλαμβάνει μηδέν (0) θέ¬ 
σεις. 

Άρθρο 24ο 

Ο Κλάδος ΔΕ29 Οδηγών αυτοκινήτων, περιλαμβάνει 
μηδέν (0) θέσεις. 

Άρθρο 25ο 

Ο Κλάδος ΔΕ38 Χειριστών Η/Υ περιλαμβάνει μηδέν (0) 
θέσεις. 

Άρθρο 26ο 

1. Για τα προσόντα διορισμού στον εισαγωγικό βαθμό 
των ανωτέρω Κλάδων και των τεσσάρων Κατηγοριών, ε¬ 
φαρμόζονται οι διατάξεις των Π.Δ. 37α/1987 και 22/1990 
«Μερική επέκταση διατάξεων που ισχύουν για τους δημο¬ 


σίους υπαλλήλους και τους υπαλλήλους των άλλων 
Ν.Π.Δ.Δ. και στους υπαλλήλους των Οργανισμών Τοπικής 
Αυτοδιοίκησης», όπως αυτές ισχύουν κάθε φορά. 

2. Για ορισμένες ειδικότητες ή θέσεις είναι δυνατόν να 
καθορίζονται πρόσθετα προσόντα διορισμού με την οι¬ 
κεία προκήρυξη για την κάλυψη ειδικών αναγκών της Υ¬ 
πηρεσίας. 

ΤΜΗΜΑ Β. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΡΙΘΜΟΣ ΘΕΣΕΩΝ ΚΑΤΑ ΕΙΔΙΚΟΤΗΤΑ 

Άρθρο 27ο 

1. Οι θέσεις του προσωπικού με σχέση εργασίας ιδιωτι¬ 
κού δικαίου αορίστου χρόνου του Π.Δ. 410/1988 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου, των Ο.Τ.Α. και των λοιπών Ν.Π.Δ.Δ.», ορί¬ 
ζονται κατά ειδικότητα ως εξής: 

α) Αρχιτεκτόνων Μηχανικών μηδέν (0) θέσεις. 

β) Εργοδηγών (ΔΕ) μηδέν (0) θέσεις. 

γ) Διοικητικών Υπαλλήλων (ΔΕ) μηδέν (0) θέσεις. 

δ) Προσωπικού καθαριότητας (ΥΕ) μηδέν (0) θέσεις. 

ε) Εργατών γενικών καθηκόντων (ΥΕ) μία (1) θέση και 
συγκεκριμένα μία θέση Κλητήρα (ΥΕ 1) προσωρινή. 

2. Οι προσωρινές θέσεις καταργούνται όταν με οποιον- 
δήποτε τρόπο κενωθούν. 

ΤΜΗΜΑΓ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Ορισμός Προϊσταμένων 

1. Στη Διεύθυνση, προΐσταται υπάλληλος Κλάδου ΠΕΙ 
Διοικητικού. 

2. Στα Τμήματα Διοικητικού, Οικονομικού και Παροχής 
Υπηρεσιών, προΐσταται υπάλληλος Κλάδου ΠΕΙ Διοικητι¬ 
κού. Σε περίπτωση έλλειψις υπαλλήλων του Κλάδου αυ¬ 
τού, προΐσταται υπάλληλος του Κλάδου ΤΕ 12 Διοικητικού 
- Λογιστικού και ελλείψει υπαλλήλων των κλάδων αυτών, 
προΐσταται υπάλληλος του Κλάδου ΔΕΙ Διοικητικού - Λο¬ 
γιστικού. 

3. Στο Τμήμα Σχεδιασμού - Προγραμματισμού και Τε¬ 
χνικής Υποστήριξης, προΐσταται υπάλληλος των κλάδων 
ΠΕ3 Πολιτικών Μηχανικών ή ΠΕ5 Μηχανολόγοι - Μηχανι¬ 
κών, Ηλεκτρολόγων Μηχανικών, Μηχανολόγων Ηλεκτρο¬ 
λόγων Μηχανικών ή ΠΕ6 Τοπογράφων Μηχανικών ή ΠΕ11 
Πληροφορικής. 

Άρθρο 30ο 

Η κατανομή του προσωπικού στη Διεύθυνση και τα Τμή¬ 
ματα ενεργείται με απόφαση του Προέδρου του Σ.Π. 

Άρθρο 31ο 

Έδρα όλων των Υπηρεσιών του Συμβουλίου Περιοχής 
είναι ο ΔΗΜΟΣ ΚΕΡΚΥΡΑΙΩΝ. 

Άρθρο 24ο 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού ή του 
Σ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Ιουνίου 1997 
Με εντολή Γ.Γ. Περ. Ι.Ν. 

Η Αναπλ. Περιφ/κού Δ^ντή 
ΖΑΧ. ΒΟΥΛΓΑΡΗ - ΒΑΡΕΛΗ 

Αριθ. 08/85 (3) 

Καθορισμός λατομικών περιοχών Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του Ν. 1428/84 «Εκμετάλλευση λατο¬ 
μείων αδρανών υλικών και άλλες διατάξεις» {ΦΕΚ 
43/τ.Α'/11.4.1984). 

2. Τις διατάξεις του Ν. 2115/93 «Τροποποίηση αντικα¬ 
τάσταση και συμπλήρωση του Ν. 1428/84» (ΦΕΚ 
15/τ.Α'/15.2.1993). 

3. Την αριθ. Δ10/Φ68/Οικ 16502/7.7.93 απόφαση του Υ¬ 
πουργού Βιομηχανίας Ενέργειας και Τεχνολογίας «Λει¬ 
τουργία της Επιτροπής Καθορισμού λατομικών περιο¬ 
χών» (ΦΕΚ 501/Τ.Β77.7.93). 

4. Την αριθ. 08/34/16.10.95 απόφαση του Νομάρχη Χαλ¬ 
κιδικής «Συγκρότηση Επιτροπής καθορισμού λατομικών 
περιοχών Ν. Χαλκιδικής». 

5. Την αριθ. 18131/21.11.1983 των Υπουργών Ενέργει¬ 
ας - Φυσικών Πόρων και Δημοσίων Έργων «Περί καθορι¬ 
σμού περιοχών εντός Νομού Χαλκιδικής για εγκατάστα¬ 
ση λατομείων αδρανών υλικών χωρίς να απαιτείται άδεια 
εκμετάλλευσης». 

6. Την από 18.4.97 έκθεση Επιτροπής Καθορισμού λα¬ 
τομικών περιοχών Ν. Χαλκιδικής. 

7. Την αριθ. 01/150/5.5.97 απόφαση του Νομαρχιακού 
Συμβουλίου Χαλκιδικής, αποφασίζουμε: 

1. Αποχαρακτηρίζουμε τις παρακάτω λατομικές περιο¬ 
χές του Νομού Χαλκιδικής: 

α) Περιοχή Παλαιοκάστρου έκτασης 280 στρεμμάτων. 
Τα όρια της περιοχής Παλαιοκάστρου προσδιορίζονται 
με τις ακόλουθες αζιμουθιακές συντεταγμένες αναφερό- 
μενες στο Κρατικό Τριγωνομετρικό δίκτυο, στο Κ.Φ.Χ. 


1:100.000 ΠΟΛΥΓΥΡΟΣ με Ι_=40° 15' Μ=-0 15": 


Τ.Σ. 

1 

Χ=-5330 

Ψ=+ 23200 

Τ.Σ. 

2 

Χ=-4670 

Ψ=+22760 

Τ.Σ. 

3 

Χ=-4490 

Ψ =+ 23050 

Τ.Σ. 

4 

Χ=-5125 

Φ=+ 23500 


β) Περιοχή Αρναίας έκτασης 44 στρεμμάτων 
Τα όριατηςπεριοχής Αρναίας προσδιορίζονται με τις 
ακόλουθες αζιμουθιακές συντεταγμένες αναφερόμενες 
στο Κρατικό Τριγωνομετρικό δίκτυο, στο Κ.Φ.Χ. 
1:100.000 ΝΙΓΡΙΤΑ με |_=40°45' Μ=-0 15'. 


Τ.Σ. 

1 

X—+ 12100 

Ψ=-26440 

Τ.Σ. 

2 

Χ= +12250 

Ψ—-26480 

Τ.Σ. 

3 

Χ= +12350 

-26220 

Τ.Σ. 

4 

Χ= + 12170 

ώ=-26200 


2. Καθορίζουμε ως λατομική την περιοχή Ν. Τενέδου έ¬ 
κτασης 168,9 στρεμμάτων. 

Τα όριατηςπεριοχής Ν. Τενέδου προσδιορίζονται με 
τις ακόλουθες αζιμουθιακές συντεταγμένες αναφερόμε¬ 
νες στο Κρατικό Τριγωνομετρικό δίκτυο, στο Κ.Φ.Χ. 
1:100.000 ΠΟΛΥΓΥΡΟΣ με 1=40° 50' Μ = -0°15' 


Τ.Σ. 

1 

Χ=-18250,0 

Ψ=+ 10250,0 

Τ.Σ. 

2 

Χ=-18716,32 

Ψ=+ 10528,0 

Τ.Σ. 

3 

Χ=-16791,02 

Ψ=+10615,25 

Τ.Σ. 

4 

Χ=-18791,02 

Ψ=+ 10661,8 

Τ.Σ. 

5 

Χ=-18735,0 

Ψ=+ 10650,7 

Τ.Σ. 

6 

Χ—-18615.5 

Ψ=+10730,3 

Τ.Σ. 

7 

Χ=-18153,46 

Ψ= + 10610,05 


3. Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου πρέπει. 

Πολύγυρος, 17 Μαΐου 1997 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




